section_heading: Opis
paragraph_text: Na gradini se nalazi najveći grobni humak (tumul, kamena gomila) na otoku. Na ovom lokalitetu je krajem 19. st. iskopavao Šime Ljubić, a 1978. i 1979. prof. Marin Zaninović (rođeni Hvaranin, iz Velog Grablja) s Odjela za arheologiju Filozofskog Fakultuta u Zagrebu. Na zapadu gradine se nalaze megalitske zidine čija funkcija nije utvrđena. Ove su zidine mlađe od kamenih gomila. Kamena gomila je možda imala nekakvo ritualno značenje za vrijeme Ilira. Možda su Grci kasnije sagradili manji hram na zapadnoj strani humka čije bi ostatke predstavljali zidovi građeni u tehnici suhozida (bez žbuke). Ustanovljeno je da ti zidovi tvore četverokutnu građevinu s ulazom na jugu.